14 morți și zeci de răniți în Ucraina. Rușii au lansat mai multe rachete și aproape 150 de drone FOTO
Cel puțin 11 persoane au fost ucise și 30 rănite, inclusiv cinci copii, în atacuri cu rachete și drone rusești asupra orașului Dobropillia din estul Ucrainei în timpul nopții, a anunțat sâmbătă, 8 martie, Ministerul ucrainean de Interne. Alți trei civili au fost uciși într-un atac cu dronă asupra regiunii Harkov din nord-est, a adăugat ministerul.